Старшыня райвыканкама Дзмітрый Гарадзецкі заўважыў, што “моладзь – гэта той рэсурс, на які разлічвае дзяржава, гэта рухаючая сіла”. Маладыя людзі здольныя генерыраваць свежыя, цікавыя ідэі. Дзмітрый Мікалаевіч заклікаў актывістаў БРСМ уносіць прапановы моладзевых мерапрыемстваў, праектаў, якія, магчыма, зацікавяць раённыя ўлады і атрымаюць іх падтрымку. Кіраўнік раёна выказаў занепакоенасць тым, што колькасць маладых людзей на Жабінкаўшчыне зменшылася за апошнія гады. “Гэтую сітуацыю трэба выпраўляць”, – сказаў ён. Адзначыў Дзмітрый Мікалаевіч і невысокую актыўнасць удзельнікаў раённага конкурсу “Малады чалавек года”. Старшыня райвыканкама ўнёс прапанову штоквартальна праводзіць сустрэчу кіраўніцтва раёна з моладдзю Жабінкаўшчыны, весці актыўны дыялог, выяўляць, чаго не хапае маладым людзям, з якімі цяжкасцямі і праблемамі яны сутыкаюцца.